Super Billy

***Super Billy/Super Bili*** je prva bosanskohercegovačka animirana serija. Prikazivala se na BHT 1 kanalu u sklopu dječijeg programa. Premijera serije je bila 10. novembra 2005. Serija je napravljena kao reklama mesne industrije Lijanovići. Prikazan je i u SAD-u putem najveće producentske kuće za dječiji program Cartoon Network. Seriju je producirala kuća Via Media i Pixel, a serija je rađena godinu i po.

Serija prati dogodovštine Super Billija i njegovih prijatelja Buce, Lili i njegove bake. Serija je imala jako veliku gledanost, a snimljeno je 53 epizoda, ukupno 262 minute filma. Radnja se odvija u na različitim mjestima u različita vremena. Serijal je najsličniji njemačkom crtanom filmu Sport Billy koji je imao prijateljicu Lilly, bio sportista i putovao po svijetu.

Glasove su posudili: Enis Bešlagić, Aleksandar Seksan, Amra Kapidžić, Semir Krivić, Alban Ukaj, Labinot Lajçi.

## Sinopis 
U seriji se govori o avanturama Bilija i njegovih prijatelja. Bilijeva baka je vlasnica supermarketa u kojem se nalaze Pili salame (op.a *Lijanovići*) koje daju Biliju veliku moć. Tu salamu želi da ukrade glavna negativka Kobajagi i njeni nespretni pomoćnici Žlof i njegov nećak Čili. Super Bili često putuje, a ponekad se nalazi i u drugim vremenskim kontiniumima. Svaki put sa sobom nosi salame i Kobajagi, Žlof i Čili pokušavaju da se domognu tih salama. Super Bili i njegova družina proputovali su kroz:  Egipat, London, New York, Pariz, Istanbul, Havaje, Antartik, a bili su i vremenu drevnih Asteka i u legendi o Atlantidi. Ponekad oni trebaju da osvoje salame kao u epizodi sa košarkaškom utakmicom. U zadnji trenutak kad se negativci skoro domognu salama Bili pojede salamu i dobije super-moći kojima pobijedi Kobajagi i njene sluge. Na kraju svake epizode Bili kaže "*I ne zaboravite Da bi zdravi i jaki bili jedite ...*". To je ujedno i slogan kompaniji Lijanovići.

## Likovi 
* **Super Bili**: Super Bili je dječak sa super-moćima koje mu daje Pili salama. Pili salama se može naći u Bakinom supermarketu. Billy je dobar prijatelj sa Bucom i svojom simpatijom Lili. On od Lili dobije poljubac svaki puta kada spasi salamu. Bili je često na putovanjima i jako se zanima sa prostor i vrijeme. Dobar je i kao sportista jer odlično igra košarku. Na kraju svake epizode kaže "Da bi zdravi i jaki bili jedite..." (op.a Pili) 
* **Lili**: Lili je djevojčica u koju je Bili zaljubljen. Lili je lijepa i pametna. Uvijek je moralna podrška Biliju. Kada god Bili i Buco upadnu u kakvu nevolju Lili ih pokušava spasiti. Kada pobijedi negativce Lili uvijek poljubi Bilija. 
* **Buco**: Buco je Bilijev i Lilin prijatelj. Buco je debeo i uvijek je gladan. Kada se pripremaju da spase salame Buco uvijek misli na hranu. Buco ima problema i u izgovoru. On također najviše voli kada svrate do Bakinog supermarketa jer ga baka uvijek počasti jednom salamom. Kada je akcija spašavanja salami Buco uvijek upadne u nevolju, ali često zna biti ključan u borbi protiv Kobajagi i njenih sluga.
* **Kobajagi**: Kobajagi je glavna negativka u seriji. On je jako ružna, ali je i bogata. Ima dvojicu sluga Žlofa i Čilija koji pokušavaju ukrasti salame, ali ti se pokušaju uvijek završe loše po Žlofa i Čilija pa i za Kobajagi. Ipak ona na kraju odustane od krađa shvativši da su Žlof i Čili nesposobni, ali ipak se na kraju zaljubi u Žlofa.
* **Žlof**: Žlof je nesposobni kriminalac kojeg je unajmila Kobajagi zajeno sa njegovim nećakom Čilijem. On u brojnim pokušajima krađe uvijek nastrada. Na kraju on i Kobajagi se zaljube jedno u drugo.
* **Čili**: Čili je mali dječačić koji sa svojim ujakom Žlofom pokušava ukrasti salame. Njegov uzor mu je ujak Žlof koji ga je pokvario. Na kraju kada se Žlof i Kobajagi vjenčaju, Čili se priključi Biliju i njegovoj družini i obeća da u budućnosti neće praviti loša djela.
* **Baka**: Baka je pozitivka u seriji i baka je Biliju. Ona je vlasnica Bakinog supermarketa u kojem se mogu kupiti Pili salame. Buco je najradije voli posjećivati. Često je podrška Biliju i voli da ga ohrabruje i uvijek je ta koja mu donosi salame.

## Glasovi 
* Amra Kapidžić kao Super Bili/Lili/Čili
* Enis Bešlagić kao Žlof
* Aleksandar Seksan kao Buco
* Semir Krivić kao Kobajagi
* Alban Ukaj kao Baka

## Lijanovići 
Kroz čitavu seriju, mesna industrija Lijanovići je reklamirana u seriji. U scenama sa salamom, na salamama je uvijek pisalo Lijanovići, na uvodnoj i završnoj špici bio je logo Lijanovića, a i na kraju serije Super Bili bi uvijek izrekao slogan kompanije *Da bi zdravi i jaki bili jedite Pili*. I Lijanovići su lansirali dva proizvoda koja se tiču serije. Radi se o lancu proizvoda, salami Super Pili u kojoj se Bili pojavljivao kao junak, hrenovke i paštete Super Pili, a također je napravljeno i mlijeko Lili. Reklama za mlijeko Lili je bila animirana sa likovima iz serije. Bili je ujedno postao maskota Pili proizvoda i često se može vidjeti u tržnim centrima i na dječijem programu OBN televizije.

## Reference 
*Nezavisni magazin BH DANI - Super Bili Stigao do Amerike

## Vanjski linkovi 
* SloCartoon.net 

Kategorija:Bosanskohercegovačke animirane TV-serije iz 2000-tih
Kategorija:Bosanskohercegovačke TV-serije sa početkom prikazivanja 2004.
Kategorija:TV-emisije na bosanskom jeziku